**2018. évi ebösszeírásról tájékoztatás**

Tisztelt hévízi Ebtartók, kedves Gazdik!

**A Hévízi Polgármesteri Hivatal 2018. évben ismételen EBÖSSZEÍRÁST fog végezni.**

**Az állatok védelméről és kíméletéről szóló 1998. évi XXVIII. tv. 42/B. §- a értelmében a** tartás helye szerint illetékes **települési önkormányzat** - ebrendészeti feladatainak elvégzése érdekében, illetve a veszettség elleni oltás járványvédelmi vonatkozásaira való tekintettel **három évente legalább egy alkalommal ebösszeírást végez**.

A **Hévízi Polgármesteri Hivatal** utoljára 2015. május hónappal bezárólag tett eleget ezen jogszabályi kötelezettségének és végzett ebösszeírást, ezért **2018. évben április** és **május** **hónapokban** ismételt ebösszeírás válik szükségessé.

Az ebösszeíráshoz a Hévíz város közigazgatási területén tartott ebek tulajdonosainak/tartónak - **ebenként** – egy „*Eb bejelentő lap*” nyomtatványt kell kitölteni az eb oltási könyve alapján, és azt majd **2018. évben, a közzétett hirdetményben megadott határidő lejártáig** a **Hévízi Polgármesteri Hivatal** részére visszajuttatni.

**A 2015. évi ebösszeírás során és az azóta már bejelentett ebeket is újból be kell majd jelenteni.**

Azonban annak érdekében, hogy a nyilvántartás aktuális információkat tartalmazzon, kérjük **az ebtulajdonosokat, hogy az ebösszeírását követően az adatokban bekövetkező változásokat, szaporulatot illetve elpusztulást is szíveskedjenek írásban bejelenteni Hivatalunk részére.**

Az *„Eb bejelentő lap”* beszerezhető a **Hévízi Polgármesteri Hivatalban** (8380 – Hévíz, Kossuth L. u. 1.), illetve letölthető a Hévízi Polgármesteri Hivatal honlapjáról.

A kitöltött adatlapokat benyújthatóak, **postai úton** vagy **személyesen** (**Hévízi Polgármesteri Hivatal**, 8380 – Hévíz, Kossuth L. u. 1.) továbbá **elektronikusan** (szkennelve, aláírva) az ebnyilvantartas@hevizph.hu e-mail címre.

A **Hévízi Polgármesteri Hivatal** nevében a jogszabályi kötelezettség teljesítéséhez a szíves együttműködésüket és segítőkészségüket előre is köszönjük!

**Hévízi Polgármesteri Hivatal**